ΓΡΑΠΤΗ ΕΡΩΤΗΣΗ E-0453/01

υποβολή: Avril Doyle (PPE-DE) προς την Επιτροπή

(19 Φεβρουαρίου 2001)

Θέμα: Αλιεία με παραγάδια

Έχονταςπόψη ότι η αλιεία με παραγάδια πραγματοποιείται από ευρωπαϊκά αλιευτικά σκάφη στον Βόρειο Ατλαντικό, ότι δεκάδες χιλιάδες θαλασσοπούλια βρίσκουν το θάνατο εξαιτίας αυτής της τεχνικής και ότι, ορισμένα είδη όπως το βραχύουρο άλμπατρος και το θυελλοπούλι απειλούνται με εξαφάνιση όπως και, συνολικά, 26 είδη θαλασσοπούλια, θα μπορούσε η Επιτροπή να αναφέρει ποια μέτρα σκοπεύει να λάβει για τη βελτίωση της ισχύουσας κατάστασης στην αλιεία με παραγάδια, στο πλαίσιο της ευρύτερης κανονιστικής ρύθμισης για την προώθηση μιας φιλικής προς τα θαλασσοπούλια αλιείας;

Απάντηση του κ. Fischler εξ ονόματος της Επιτροπής

(30 Μαρτίου 2001)

Αναφορικά με τους κινδύνους που παρουσιάζει η αλιεία με παραγάδια για τα θαλάσσια πτηνά, ενώ δεν προβλέπονται σημαντικά προβλήματα για το θαλάσσιο πτηνό fulmar στο Βόρειο Ατλαντικό, του οποίου ο μεγάλος πληθυσμός σε όλο τον κόσμο (10-12 εκατ. πτηνά) δεν το θέτει σε κίνδυνο, οι κυριότερες ανησυχίες αφορούν τα άλμπατρος και άλλα είδη, ιδίως στους νότιους ωκεανούς.

Για την αντιμετώπιση του προβλήματος αυτού, η Κοινότητα έχει ήδη ενσωματώσει τα ακόλουθα μέτρα προστασίας στην κοινοτική νομοθεσία(1):

- χρήση σχοινιών με πλαστικές ταινίες για τον εκφοβισμό των πτηνών"

- τοποθέτηση βαριδιών στις πετονιές προκειμένου να βυθίζονται ταχύτερα και να προκαλούν λιγότερο κίνδυνο"

- απαγόρευση εκφόρτωσης εντοσθίων στη θάλασσα, τα οποία προσελκύουν τα θαλάσσια πτηνά στα παραγάδια"

- ρίψη των παραγαδιών τη νύκτα, ότανπάρχουν λιγότερες πιθανότητες για τα άλμπατρος και τα άλλα θαλάσσια πτηνά να ψάχνουν για τροφή"

- χρήση μόνο παγωμένου δολώματος.

Τα μέτρα αυτά, τα οποία είναιποχρεωτικά για τις κοινοτικές αλιευτικές εταιρίες, θεσπίστηκαν από το Συμβούλιο για τη Διατήρηση των Θαλάσσιων Έμβιων Πόρων της Ανταρκτικής (CCAMLR), το οποίο ασχολείται με τα ύδατα της Ανταρκτικής, και της οποίας η Κοινότητα είναι συμβαλλόμενο μέρος.

Επιπροσθέτως, η Επιτροπή και τα κράτη μέλη ασχολήθηκαν με την κατάρτιση του διεθνούς σχεδίου δράσης για τη μείωση της παρεμπίπτουσας αλίευσης θαλάσσιων πτηνών κατά την αλιεία με παραγάδια. Το διεθνές αυτό σχέδιο εγκρίθηκε από την Επιτροπή Αλιείας του Οργανισμού Τροφίμων και Γεωργίας (FAO) (COFI) το 1999. Φέτος, κατά τη διάρκεια της συνεδρίασης της COFI (26 Φεβρουαρίου 2001 2 Μαρτίου 2001), θα παρουσιαστεί η πρώτη φάση των εθνικών σχεδίων δράσης. Βάσει των πληροφοριών που διαβιβάστηκαν από τα κράτη μέλη, η Κοινότητα προτείνει την έναρξη εφαρμογής του σχεδίου με τη διεξαγωγή αξιολόγησης και με τη συλλογή δεδομένων για την αξιολόγηση της έκτασης και της φύσης της παρεμπίπτουσας αλίευσης θαλάσσιων πτηνών κατά την αλιεία με παραγάδια.

(1) Κανονισμός του Συμβουλίου (ΕΚ) αριθ. 66/98 της 18ης Δεκεμβρίου 1997, για τη θέσπιση ορισμένων μέτρων διατήρησης και ελέγχου που εφαρμόζονται σε αλιευτικές δραστηριότητες στην Ανταρκτική και για την κατάργηση του κανονισμού (ΕΚ) αριθ. 2113/96 ΕΕ L 6 της 10.1.1998 και κανονισμός του Συμβουλίου (ΕΚ) αριθ. 2479/98 της 12ης Νοεμβρίου 1998 για την τροποποίηση του κανονισμού αριθ. 66/98 για τη θέσπιση ορισμένων μέτρων διατήρησης και ελέγχου που εφαρμόζονται σε δραστηριότητες στην Ανταρκτική ΕΕ L 309 της 19.11.1998.